# Referat fra møte 21.04.10

Møtested: R5, Akersgt. 59 , Oslo

Varighet: kl. 09.30-11.30

Tilstede:

Erik Røsæg, leder (ER)

Jan-Erik Nielsen (JEN)

Kristin Bjerkestrand Eid (KBE)

Tore Fjørtoft (TF)

Torju Moe (TM)

Bente Kraugerud (BK) – referent

Arbeidsgruppen oppsummerte innspill og merknader som var kommet inn siden siste møte.

Arbeidsgruppen diskuterte bl.a.:

* behov for å ta inn en nærmere beskrivelse av prøveprosjektet i rapporten
* behov for å ta inn en beskrivelse av elektroniske signaturer som ikke var basert på et eksempel med e-post
* arkivering og adgang til innsending av dokumenter – varslet dissens fra KBE
* behov for å klargjøre at tinglysingsløpet er teknologinøytralt, jf utkast til tgl. § 7
* behov for å drøfte pantobligasjoner nærmere, basert på KBEs notat. Her kom en til at en nærmere diskusjon IKKE var nødvendig.
* ansvar og erstatning for elektronisk signatur, basert på innspill fra TM. Her kom en til at teksten i utgangspunktet skal stå, men at TMs momenter skulle innarbeides så langt det var mulig.
* behov for endringer i beskrivelsen av vitner og profesjonelle aktører i rapporten, basert på innspill fra TM – TM dissens og alternativt lovforslag til § 6 annet ledd. Her kom en til at teksten i utgangspunktet skal stå, men at TMs momenter skulle innarbeides så langt det var mulig.
* behov for å klargjøre § 6 i forhold til § 13 ( § 6 er hvordan samtykke/signere, § 13 angir når det skal samtykkes/signeres)

Videre arbeid:

ER og KBE samarbeider om gjennomgang og innarbeiding av KBEs merknader til rapportutkastet.

ER oppdaterer rapportutkastet, utkast til lovendringer mv. til et utkast til fullstendig rapport.

Synspunkter, endringsforslag mv. på rapportutkastet utveksles pr e-post.